
[bookmark: OLE_LINK4]Cynlluniwyd y cyhoeddiad hwn fel adnodd ar gyfer Swyddogion Canlyniadau er mwyn cefnogi'r gwaith o hyfforddi a briffio staff cymorth sy'n gweithio ar etholiadau llywodraeth leol yng Nghymru ar 6 Mai 2027.

Mae'r Comisiwn wedi cyhoeddi amserlen yn cynnwys y dyddiadau cau statudol ar gyfer yr etholiadau y gellir eu gweld ar ein gwefan.
Gellir defnyddio'r canllaw sy'n cynnwys cwestiynau cyffredin naill ai fel adnodd i atgyfnerthu negeseuon allweddol o sesiynau briffio/hyfforddi ar gyfer staff cymorth neu fel adnodd gwybodaeth a chyfeirio i'w ddefnyddio ar y cyd â ffynonellau gwybodaeth a luniwyd yn lleol.
Cynlluniwyd y deunydd ar gyfer staff nad ydynt fel arfer yn gweithio ym maes etholiadau ac mae'n rhoi arweiniad gweithdrefnol sylfaenol y gellir ei drosglwyddo i aelodau'r cyhoedd er mwyn egluro materion allweddol yn ymwneud â'r broses gofrestru a'r broses etholiadol. Dylid cynghori'r aelodau hyn o staff i uwchgyfeirio cwestiynau mwy cymhleth at y swyddfa etholiadau.
Cynlluniwyd y canllaw hwn i'w ddefnyddio gan y mathau canlynol o staff y gellir gofyn iddynt gefnogi'r etholiad yn lleol:
staff canolfannau galwadau
staff derbynfa'r cyngor lleol
staff sy'n gweithio mewn canolfannau gwybodaeth a siopau un stop

Dylid atgoffa staff bod sawl maes na allant roi sylw arnynt ac na ddylent ddangos tuedd. Felly, dylai pob ymateb a roddir fod yn niwtral yn wleidyddol ac ni ddylid gallu ei ddehongli fel pe bai'n cefnogi neu'n gwrthwynebu unrhyw blaid neu ymgeisydd. Dylai staff sy'n defnyddio'r ddogfen hon sicrhau nad ydynt yn gwyro oddi wrth yr atebion a ddarparwyd oni fyddant wedi cael cyngor ffurfiol y gallant wneud hynny gan eu cyflogwr/rheolwr.
Dylai staff gael manylion cyswllt ar gyfer y swyddfa etholiadau mewn achosion lle mae galwadau yn fwy cymhleth ac na ellir eu hateb drwy ddefnyddio'r atebion hyn. Dylent hefyd gael manylion y wefan y dylid cyfeirio pobl ati i wneud cais i gofrestru ar-lein: www.gov.uk/cofrestru-i-bleidleisio.
[bookmark: _Toc244688262]
Yr etholiadau sydd yn eich ardal yn 2027
· Etholiadau mewn prif ardaloedd llywodraeth leol (h.y. bwrdeistrefi a bwrdeistrefi sirol)
· Etholiadau cynghorau cymuned

	[bookmark: _Toc158216101]Crynodeb o ddyddiadau cau allweddol

	Digwyddiad
	Dyddiad 

	Dyddiad cau ar gyfer cofrestru
	19 Ebrill 2027

	Dyddiad cau ar gyfer gwneud cais am bleidlais drwy’r post 
	20 Ebrill 2027 am 5.00pm

	Dyddiad cau ar gyfer gwneud cais am bleidlais drwy ddirprwy (nad yw’n argyfwng)
	27 Ebrill 2027 am 5.00pm

	Dyddiad cau ar gyfer gwneud cais am bleidlais drwy ddirprwy mewn argyfwng
	6 Mai 2027 am 5.00pm















[bookmark: _Toc463602667][bookmark: _Toc244688263]Sut/ble i bleidleisio
	Mater/cwestiwn

	Ateb

	Dyddiad yr etholiad 

	6 Mai 2027 (oriau pleidleisio: 7am i 10pm)

	Sut y gallaf ganfod lleoliad fy ngorsaf bleidleisio?


	Dylai eich cerdyn pleidleisio nodi lleoliad eich gorsaf bleidleisio.

Gallwch ddod o hyd i wybodaeth am eich gorsaf bleidleisio ar blatfform gwybodaeth etholiadau Cymru: https://bwrwpleidlais.cymru/. Fel arall, cysylltwch â'r swyddfa etholiadau. 

Mae'n bosibl bod adolygiad wedi'i gynnal o'r mannau pleidleisio yn eich ardal ers yr etholiadau diwethaf, a gall eich gorsaf bleidleisio fod wedi newid o ganlyniad i hynny. Cysylltwch â'r swyddfa etholiadol i gael rhagor o wybodaeth. 

· Os oes angen rhagor o wybodaeth ar y galwr, rhowch fanylion cyswllt ar gyfer y swyddfa etholiadau.


	Oriau pleidleisio?
	Mae'r oriau pleidleisio rhwng 7am a 10pm.


	Pa ddulliau o bleidleisio a geir?
	· Yn bersonol yn yr orsaf bleidleisio. 

· Drwy'r post

· Drwy ddirprwy (mae angen rhoi rheswm penodol ar gyfer un bleidlais drwy ddirprwy, mae angen bodloni meini prawf penodol ar gyfer pleidleisio drwy ddirprwy am gyfnod o amser)

· Gweler isod am wybodaeth ar wneud cais.


	Sut wyf yn llenwi'r papurau pleidleisio?
	Bydd y clerc pleidleisio yn yr orsaf bleidleisio yn rhoi gwybodaeth neu, os gwnaethoch ddewis pleidleisio drwy'r post, bydd yn eich pecyn pleidleisio.

Bydd cyfarwyddiadau ar frig y papur(au) pleidleisio y dylech eu darllen.

Mae gan y Comisiwn Etholiadol wybodaeth mewn fformatau gwahanol.

Mae canllawiau'r Comisiwn Etholiadol ar gael yn:  www.electoralcommission.org.uk/cy/pleidleisio-ac-etholiadau

Cyfeiriwch unrhyw ymholiadau mwy cymhleth at y swyddfa etholiadau.


	Rwyf wedi colli / nid wyf wedi cael fy ngherdyn pleidleisio.
	Does dim angen eich cerdyn pleidleisio arnoch i bleidleisio.
Os ydych wedi colli eich cerdyn pleidleisio, gallwch ddod o hyd i wybodaeth am eich gorsaf bleidleisio ar blatfform gwybodaeth etholiadau Cymru: https://bwrwpleidlais.cymru/ neu drwy gysylltu â'r tîm etholiadau lleol.

Os nad ydych wedi cael cerdyn pleidleisio dylech wirio eich bod wedi eich cofrestru (gweler isod).

· Defnyddiwch www.electoralcommission.org.uk/cy/pleidleisio-ac-etholiadau neu'r manylion cysylltu a roddwyd i chi.


















[bookmark: _Toc244688264]Gwybodaeth am ymgeiswyr	
	Mater/cwestiwn

	Ateb

	Pwy sy'n sefyll yn yr etholiad?

	Dylech eu cyfeirio at y swyddfa etholiadau neu at y datganiad ynghylch y personau a enwebwyd os ydynt ar gael ar wefan y cyngor [nodwch y manylion lleol] a phlatfform gwybodaeth etholiadau Cymru: https://bwrwpleidlais.cymru.

Bydd y datganiadau ar gael erbyn 4pm ar 9 Ebrill 2027.


	Ble y gallaf gael gwybodaeth am yr ymgeiswyr?

	Bydd y rhan fwyaf o ymgeiswyr a phleidiau yn postio taflenni drwy flychau post cyn etholiadau.

Bydd platfform gwybodaeth etholiadau Cymru hefyd yn cyhoeddi datganiadau etholiadol gan bleidiau ac ymgeiswyr, os cânt eu darparu.

Efallai y bydd ymgeiswyr hefyd yn cynhyrchu maniffestos o’u polisïau, yn arddangos posteri, yn cynnal cyfarfodydd, yn curo ar ddrysau neu bydd ganddynt wefannau sy'n cynnwys gwybodaeth.

Gallwch hefyd gysylltu â’r ymgeiswyr neu’r pleidiau i gael gwybodaeth.
Darparwch fanylion gwefan yr awdurdod lleol.

Y cyfrif, canlyniadau, ac ati.
	Mater/cwestiwn

	Ateb

	Sut y caiff y pleidleisiau eu cyfrif?
	Cynhelir etholiadau llywodraeth leol gan ddefnyddio system y cyntaf i'r felin. Mae gan bleidleiswyr un bleidlais neu fwy yn dibynnu ar faint o ymgeiswyr sydd i'w hethol i gynrychioli ward/ardal. Bydd pleidleiswyr yn nodi croes (X) yn y blwch ar y dde i enw'r ymgeisydd y maent am bleidleisio drosto.
Yr ymgeisydd/ymgeiswyr sy'n cael y nifer fwyaf o bleidleisiau a gaiff ei ethol/eu hethol.

Os dymunant, darparwch fanylion cyswllt ar gyfer y swyddfa etholiadau.


	Pryd y cyhoeddir y canlyniadau?
	Cysylltwch â'ch swyddfa etholiadau leol i gael rhagor o wybodaeth, neu ewch i wefan eich awdurdod lleol. 
Os oes gwybodaeth leol ar gael:

Caiff y pleidleisiau yn yr etholiad llywodraeth leol eu cyfrif ar [nodwch yr wybodaeth leol] a chaiff y canlyniadau eu datgan ar ôl y cyfrif.
Bydd y canlyniadau hefyd ar gael i'w gweld ar blatfform gwybodaeth etholiadau Cymru: https://bwrwpleidlais.cymru/.
Os dymunant, darparwch fanylion cyswllt ar gyfer y swyddfa etholiadau.


	Beth am ailgyfrif?
	Cyfrifoldeb y Swyddog Canlyniadau yw penderfynu a oes angen ailgyfrif.

Gall ymgeiswyr ac asiantiaid ofyn i'r Swyddog Canlyniadau ailgyfrif.

Os dymunant, rhowch fanylion cyswllt ar gyfer y swyddfa etholiadau. Os nad oes gennych y manylion, ewch i www.electoralcommission.org.uk/cy/pleidleisio-ac-etholiadau

Ymgeiswyr a phleidiau yn yr etholiad
	Mater/cwestiwn

	Ateb

	Sut y gallaf sefyll fel ymgeisydd mewn etholiad cyngor cymuned?
	Mae angen i chi fodloni meini prawf cymhwyso penodol er mwyn sefyll fel ymgeisydd, a pheidio â chael eich anghymhwyso.

Bydd angen i chi gyflwyno set o bapurau enwebu i'r Swyddog Canlyniadau lleol erbyn y dyddiad cau ar gyfer enwebiadau (erbyn 4pm ar 8 Ebrill 2027).

Cyfeiriwch hwy at y canllawiau i ymgeiswyr ar wefan y Comisiwn Etholiadol: Ymgeiswyr ac asiantiaid mewn etholiadau cynghorau cymuned yng Nghymru | Y Comisiwn Etholiadol

Mae platfform gwybodaeth etholiadau Cymru hefyd yn darparu gwybodaeth ar gyfer ymgeiswyr: https://bwrwpleidlais.cymru

Os oes ganddynt ymholiadau mwy cymhleth, cyfeiriwch hwy at y swyddfa etholiadau.


	Sut y gallaf sefyll fel ymgeisydd mewn etholiad bwrdeistref sirol?
	Mae angen i chi fodloni meini prawf cymhwyso penodol er mwyn sefyll fel ymgeisydd, a pheidio â chael eich anghymhwyso.

Bydd angen i chi gyflwyno set o bapurau enwebu i'r Swyddog Canlyniadau lleol erbyn y dyddiad cau ar gyfer enwebiadau (erbyn 4pm ar 8 Ebrill 2027).

Cyfeiriwch hwy at y canllawiau i ymgeiswyr ar wefan y Comisiwn Etholiadol: https://www.electoralcommission.org.uk/cy/rwyf-yneg-pleidleisiwr/ymgeisydd-neu-asiant/ymgeiswyr-ac-asiantau-mewn-etholiadau-lleol-yng-nghymru.

Mae platfform gwybodaeth etholiadau Cymru hefyd yn darparu gwybodaeth ar gyfer ymgeiswyr: https://bwrwpleidlais.cymru/

Os oes ganddynt ymholiadau mwy cymhleth, cyfeiriwch hwy at y swyddfa etholiadau.

	Mater/cwestiwn

	Ateb

	A wyf wedi cofrestru i bleidleisio?
	Gallwch gael gwybod drwy gysylltu â'ch swyddfa etholiadau leol.

Os na allwch wirio'r wybodaeth hon, trosglwyddwch y galwr i'r swyddfa etholiadau.

Os nad oes gennych y manylion, rhowch fanylion cyswllt o www.electoralcommission.org.uk/cy/pleidleisio-ac-etholiadau gan ddefnyddio cod post y galwr, neu cyfeiriwch y galwr at 0800 3 280 280.

Atgoffwch alwyr:
· Dylid cyflwyno ceisiadau i gofrestru cyn gynted â phosibl.
· Rhaid cyflwyno ceisiadau erbyn 19 Ebrill 2027.

Ni fydd ceisiadau a dderbynnir ar ôl 19 Ebrill 2027 yn cyrraedd mewn pryd ar gyfer yr etholiad ar 6 Mai 2027, ond bydd yr unigolion wedi’i gofrestru ar gyfer etholiadau yn y dyfodol.


	Sut y gallaf gofrestru i bleidleisio?

	Gallwch wneud cais i gofrestru yn www.gov.uk/cofrestru-i-bleidleisio. 

Fel arall, gallwch wneud cais drwy lenwi ffurflen a'i dychwelyd i'ch swyddfa etholiadau – gallwch lawrlwytho ffurflen o https://www.gov.uk/government/publications/register-to-vote-if-youre-living-in-the-uk neu ofyn i un gael ei anfon atoch.

Os dymunant, darparwch fanylion cyswllt y swyddfa etholiadau (drwy www.electoralcommission.org.uk/i-am-a/voter/your-election-information neu drwy’ch cyfarwyddiadau eich hun)

Atgoffwch alwyr:
· Dylid cyflwyno ceisiadau i gofrestru cyn gynted â phosibl.
· Rhaid cyflwyno ceisiadau erbyn 19 Ebrill 2027.
· Ni fydd ceisiadau a dderbynnir ar ôl 19 Ebrill 2027 yn cyrraedd mewn pryd ar gyfer yr etholiad ar 6 Mai 2027, ond bydd yr unigolion wedi’i gofrestru ar gyfer etholiadau yn y dyfodol.

Gweler hefyd A wyf wedi cofrestru i bleidleisio? uchod.

	
Wedi methu'r dyddiad cau (os bydd y galwr yn ffonio ar ôl 19 Ebrill 2027)
	
Rydych wedi methu'r dyddiad cau i gael eich cynnwys ar y gofrestr yn eich cyfeiriad presennol ar gyfer yr etholiad ar 6 Mai 2027.

Fodd bynnag, gallwch gofrestru nawr ar gyfer etholiadau neu refferenda yn y dyfodol. Gweler Sut y gallaf gofrestru i bleidleisio? uchod.

Awgrymwch y dylai'r galwr gysylltu â'r swyddfa etholiadau i weld a yw wedi cofrestru. Os nad yw wedi cofrestru a'i fod wedi symud yn ddiweddar, dylai holi’r swyddfa etholiadau yn yr ardal lle'r oedd yn arfer byw.

Os yw'n gwybod ei god post blaenorol, gallwch chwilio am fanylion cyswllt ei hen swyddfa etholiadau drwy fynd i https://www.electoralcommission.org.uk/cy/rwyf-yneg-pleidleisiwr/pleidleisiwr/gwybodaeth-etholiad


	Sut y gallaf gofrestru ar gyfer etholiadau a refferenda yn y dyfodol?
	Gallwch wneud cais i gofrestru yn www.gov.uk/cofrestru-i-bleidleisio 

Gallwch hefyd wneud cais drwy lenwi ffurflen a'i dychwelyd i'ch swyddfa etholiadau.

Pan fyddwch wedi cofrestru, ni fydd angen i chi wneud cais eto oni fydd eich amgylchiadau'n newid, er enghraifft, os byddwch yn symud tŷ.


	Gwnes gais i gofrestru beth amser yn ôl ond nid wyf ar y gofrestr o hyd.

	Mae angen i'r Swyddog Cofrestru Etholiadol ddilysu pwy ydych chi cyn ychwanegu eich enw at y gofrestr.

Mewn rhai achosion, bydd angen i'r Swyddog Cofrestru Etholiadol gysylltu â chi i ofyn am ragor o wybodaeth er mwyn prosesu eich cais. Os dymunant, darparwch fanylion o www.electoralcommission.org.uk/i-am-a/voter/your-election-information.

Caiff y gofrestr ei diweddaru'n rheolaidd cyn yr etholiadau hyn, a disgwylir i hynny gael ei wneud am y tro olaf ar 28 Ebrill 2027.


	Beth yw'r dyddiadau cau ar gyfer pob mis? / Unrhyw gwestiwn am ddyddiad cau ar gyfer mis penodol.

	Defnyddiwch wybodaeth a ddarparwyd i roi manylion y dyddiadau cau ar gyfer y misoedd perthnasol.

Y dyddiad cau ar gyfer cofrestru i bleidleisio yn yr etholiad ar 6 Mai 2027 yw 19 Ebrill 2027, ond dylid gwneud cais cyn gynted â phosibl.

Mae dyddiadau cau misol i'w gweld ar wefan y Comisiwn Etholiadol.

	A wyf yn gymwys i bleidleisio i gofrestru?
	Dim ond os ydych wedi cofrestru y gallwch bleidleisio. Gallwch gofrestru os yw'r canlynol yn berthnasol:

Gofynion oedran ar gyfer cofrestru:

Rydych yn 14 oed neu'n hŷn (ond ni allwch bleidleisio tan eich pen-blwydd yn 16 oed mewn etholiadau llywodraeth leol ac etholiadau'r Senedd). 
Rhaid i chi fod yn 18 oed i bleidleisio mewn etholiadau Comisiynwyr yr Heddlu a Throseddu ac etholiadau Senedd y DU.

Gofynion cenedligrwydd ar gyfer cofrestru:

· Rhaid i chi fod yn ddinesydd Prydeinig, Gwyddelig, yn ddinesydd yr UE, yn ddinesydd cymwys o'r Gymanwlad neu’n ddinesydd tramor cymwys (h.y. rydych wedi cael caniatâd i ddod i mewn i'r DU neu i aros ynddi neu nid oes angen caniatâd arnoch i ddod i mewn i'r DU neu i aros ynddi) sy'n byw yn barhaol yn y DU.

Cyfyngiadau pleidleisio yn seiliedig ar genedligrwydd

Gall dinasyddion tramor cymwys (h.y. y rhai sydd â chaniatâd i ddod i mewn i'r DU neu i aros yn y DU, neu nad oes arnynt angen caniatâd o'r fath) bleidleisio mewn etholiadau'r Senedd ac etholiadau llywodraeth leol yng Nghymru yn unig. Nid ydynt yn gymwys i bleidleisio mewn etholiadau Comisiynwyr yr Heddlu a Throseddu nac mewn etholiadau Senedd y DU.

Gall dinasyddion yr Undeb Ewropeaidd (nad ydynt hefyd yn ddinasyddion Prydeinig, Gwyddelig nac o'r Gymanwlad) gofrestru a phleidleisio mewn etholiadau'r Senedd ac etholiadau llywodraeth leol.

I bleidleisio mewn etholiadau Comisiynwyr yr Heddlu a Throseddu, rhaid i ddinesydd yr Undeb Ewropeaidd fod naill ai:
· yn ddinesydd cymwys o'r Undeb Ewropeaidd. Dinasyddion o Ddenmarc, Lwcsembwrg, Gwlad Pwyl, Portiwgal a Sbaen yw'r rhain sydd fel arfer yn byw yn y DU ac sydd â chaniatâd i ddod i mewn i'r DU, Ynysoedd y Sianel neu Ynys Manaw neu i aros ynddynt, neu nad oes arnynt angen caniatâd o'r fath; neu

· yn ddinesydd yr Undeb Ewropeaidd sydd â hawliau a gedwir. Dinasyddion o unrhyw un o wledydd eraill yr Undeb Ewropeaidd yw'r rhain a oedd, ar neu cyn 31 Rhagfyr 2020, yn byw yn y DU yn gyfreithlon ac â chaniatâd i ddod i mewn i'r DU, Ynysoedd y Sianel neu Ynys Manaw neu i aros ynddynt, neu nad oedd arnynt angen caniatâd o'r fath, ac sydd wedi parhau i fodloni'r amodau hyn heb unrhyw doriad.

Ni all dinasyddion yr Undeb Ewropeaidd bleidleisio mewn etholiadau Senedd y DU.

Rhagor o wybodaeth
I wirio a yw rhywun yn ddinesydd gwlad yn y Gymanwlad, cyfeiriwch at y rhestr o wledydd y Gymanwlad yn adran 12 isod.

I wirio a yw rhywun yn ddinesydd un o aelod-wladwriaethau'r Undeb Ewropeaidd, cyfeiriwch at y rhestr o wledydd yr Undeb Ewropeaidd yn adran 12 isod.

I wirio a oes ganddynt ganiatâd i ddod i mewn i'r DU neu i aros yn y DU, neu a oes arnynt angen caniatâd o'r fath, cyfeiriwch nhw at y Swyddfa Gartref: www.homeoffice.gov.uk.

Mathau eraill o gofrestru

Gall rhai pobl gofrestru er nad ydynt yn byw yn barhaol yn y DU. Mae'r rhain yn cynnwys pleidleiswyr gwasanaeth, gweision y Goron sydd wedi'u lleoli dramor a phleidleiswyr tramor. Gweler adrannau 5 a 6 am ragor o wybodaeth.

Os ydynt am gael rhagor o wybodaeth, cyfeiriwch hwy at https://www.electoralcommission.org.uk/cy/pleidleisio-ac-etholiadau, neu defnyddiwch unrhyw fanylion cyswllt a ddarparwyd i chi.


	Rwyf wedi cael hysbysiad cofrestru. A yw hynny'n golygu y gallaf bleidleisio yn yr etholiad hwn?

	Fe'ch nodwyd fel etholwr posibl gan y Swyddog Cofrestru Etholiadol drwy wirio data lleol oedd ar gael iddo. O ganlyniad, mae wedi gallu eich ychwanegu at y gofrestr etholiadol ar gyfer etholiadau llywodraeth leol ac etholiadau'r Senedd heb fod angen i chi wneud cais.

Bydd eich enw yn ymddangos ar y gofrestr etholiadol ar gyfer etholiadau llywodraeth leol 28 diwrnod ar ôl dyddiad eich hysbysiad. O'r adeg honno ymlaen, byddwch yn gallu pleidleisio mewn etholiadau cyngor lleol ac etholiadau'r Senedd.

Er mwyn pleidleisio mewn etholiadau Senedd y DU ac etholiadau Comisiynwyr yr Heddlu a Throseddu, bydd angen i chi wneud cais i gofrestru yn www.gov.uk/cofrestru-i-bleidleisio.

Cyfeiriwch ymholiadau mwy cymhleth at y swyddfa etholiadau.


	Rwy'n fyfyriwr ac nid wyf yn siŵr ble y dylwn gofrestru i bleidleisio.
	Gall myfyrwyr fod yn gymwys i gofrestru naill ai yn eu cyfeiriad cartref ac yn eu cyfeiriad coleg/prifysgol (yn ystod y tymor).

Mae pleidleisio fwy nag unwaith mewn etholiad i'r Senedd neu etholiad Senedd y DU yn drosedd.

Os byddwch wedi cofrestru mewn dwy ardal cyngor lleol wahanol, gallwch bleidleisio yn y ddwy set o etholiadau lleol os yw'r etholiadau ar gyfer cynghorau gwahanol.

· Cynigiwch roi gwybodaeth am gofrestru i bleidleisio (gweler “Sut y gallaf gofrestru i bleidleisio?” uchod am y wybodaeth honno).

Atgoffwch alwyr:
· Dylid cyflwyno ceisiadau i gofrestru cyn gynted â phosibl.
· Rhaid cyflwyno ceisiadau erbyn 19 Ebrill 2027.
· Ni fydd ceisiadau a dderbynnir ar ôl 19 Ebrill 2027 yn cyrraedd mewn pryd ar gyfer yr etholiad ar 6 Mai 2027.
· Ar gyfer ymholiadau mwy cymhleth, rhowch fanylion cyswllt y swyddfa etholiadau neu cyfeiriwch yr unigolyn ati.


	Rwyf newydd gael fy mhen-blwydd yn 14 oed ac rwyf am gofrestru.

	Yr un broses ag ar gyfer 'Sut y gallaf gofrestru i bleidleisio?'

Gallwch gofrestru i bleidleisio os ydych yn 14 oed neu’n hŷn.

Fodd bynnag, ni allwch bleidleisio mewn etholiadau llywodraeth leol (nac etholiadau’r Senedd) tan eich bod yn 16 oed. 

Gallwch bleidleisio yn etholiadau cyffredinol Senedd y DU ac etholiadau Comisiynwyr Heddlu a Throseddu pan fyddwch yn 18 oed.


	Rwy'n ddigartref / yn byw ar gwch preswyl / mewn carafán / mewn ysbyty meddwl / wedi fy nghadw yn y ddalfa. A allaf gofrestru?
	Gallwch. Gallwch wneud rhywbeth o'r enw 'datganiad o gysylltiad lleol'. 

Gallwch wneud cais drwy lenwi ffurflen a'i phostio i'ch swyddfa etholiadau.

Trosglwyddwch yr ymholiad i'r swyddfa etholiadau neu rhowch eu manylion cyswllt os oes gennych hwy.

Defnyddiwch www.electoralcommission.org.uk/cy/pleidleisio-ac-etholiadau os oes angen.


	Beth yw'r cofrestrau llawn ac agored?

	Mae'r gofrestr etholiadol lawn yn rhestru enwau a chyfeiriadau pawb sydd wedi cofrestru i bleidleisio mewn etholiadau cyhoeddus. Defnyddir y gofrestr at ddibenion etholiadol, fel sicrhau mai dim ond pobl gymwys a all bleidleisio. Caiff ei defnyddio hefyd at ddibenion cyfyngedig eraill a nodir yn y gyfraith, megis:
· canfod trosedd (e.e. twyll)
· galw pobl i wasanaeth rheithgor
· gwirio ceisiadau am gredyd.

Mae'r gofrestr agored yn ddarn o gofrestr etholiadol Senedd y DU. Os ydych wedi'ch cofrestru i bleidleisio mewn etholiadau llywodraeth leol ac etholiadau'r Senedd yn unig, ni fydd eich manylion yn ymddangos ar y gofrestr agored.

Gall unrhyw unigolyn, cwmni neu sefydliad ei phrynu brynu’r gofrestr agored. Er enghraifft, fe'i defnyddir gan fusnesau ac elusennau er mwyn cadarnhau enwau a chyfeiriadau. 

Os ydych ar y gofrestr etholiadol Senedd y DU, caiff eich enw a'ch cyfeiriad eu cynnwys yn y gofrestr agored oni fyddwch yn gofyn iddynt gael eu dileu. Ni fydd dileu eich manylion o'r gofrestr agored yn effeithio ar eich hawl i bleidleisio.

Gallwch gael rhagor o wybodaeth am y ddwy gofrestr a sut y gellir eu defnyddio yn www.gov.uk/cofrestru-i-bleidleisio.

Ni chaiff manylion pobl ifanc o dan 16 oed eu cynnwys ar unrhyw fersiwn o’r cofrestrau a gyhoeddir.

Mae rhagor o wybodaeth am bwy sydd â mynediad at y gofrestr etholiadol a'r hyn y gellir ei defnyddio ar ei gyfer ar gael ar ein gwefan: https://www.electoralcommission.org.uk/cy/pleidleisio-ac-etholiadau/sut-mae-etholiadaun-gweithio/y-gofrestr-etholiadol.

Cyfeiriwch ymholiadau mwy cymhleth at y swyddfa etholiadau.


	Sut y gallaf gael gwybod a yw fy manylion ar y gofrestr agored, ac os felly, sut y gallaf sicrhau eu bod yn cael eu dileu?


	Bydd angen i chi gysylltu â'r swyddfa etholiadau yn eich cyngor lleol.

Os yw eich manylion ar y gofrestr agored a'ch bod am iddynt gael eu dileu o fersiynau'r gofrestr hon yn y dyfodol, gall eich swyddfa etholiadau helpu.

Ni chaiff manylion pobl ifanc o dan 16 oed eu cynnwys ar y gofrestr agored ar unrhyw adeg.

Cyfeiriwch ymholiadau mwy cymhleth at y swyddfa etholiadau.


	Sut y caiff fy nata personol eu defnyddio?
	Mae gan eich cyngor lleol ddyletswydd gyfreithiol i gadw a phrosesu gwybodaeth amdanoch yn unol â’r gyfraith.

Gan ddefnyddio gwybodaeth gan y cyhoedd, bydd swyddogion cofrestru yn cadw dwy gofrestr – y gofrestr lawn a’r gofrestr agored.

Gallwch gael gwybod pa wybodaeth a ddelir amdanoch, ar bapur ac mewn cofnodion cyfrifiadurol.

Gallwch gael gwybod mwy am y ffordd mae eich cyngor lleol yn defnyddio data yn unol â gofynion deddfwriaethol ar ddiogelu data ar ei wefan.

· Cynigiwch roi gwybodaeth am y cofrestrau llawn ac agored (gweler “Beth yw'r cofrestrau llawn ac agored?” uchod am y wybodaeth honno). 
· Cyfeiriwch yr etholwr at hysbysiad preifatrwydd y cyngor.

Gall y sawl sy'n ffonio gysylltu â Swyddog Diogelu Data'r cyngor lleol os hoffai weld copi o'i gofnodion neu os hoffai gael rhagor o wybodaeth am y ffordd y defnyddir gwybodaeth amdano.

Prawf adnabod pleidleiswyr
	Mater/cwestiwn

	Ateb

	A oes angen imi ddangos prawf adnabod er mwyn pleidleisio?

	Etholiadau'r Senedd ac etholiadau llywodraeth leol yng Nghymru
Nac oes. Nid oes angen i etholwyr sy'n pleidleisio'n bersonol ddangos ID ffotograffig yn yr orsaf bleidleisio.

Etholiadau Senedd y DU ac etholiadau Comisiynwyr yr Heddlu a Throseddu
Oes. Bydd angen i bob etholwr sy'n pleidleisio mewn gorsaf bleidleisio ddangos ID  ffotograffig i staff yr orsaf bleidleisio er mwyn cael papur pleidleisio.













[bookmark: _Toc244688269]Pleidleisio drwy'r post a phleidleisio drwy ddirprwy
	Mater/cwestiwn

	Ateb

	Pwy all wneud cais am bleidlais bost?



Sut y gallaf wneud cais am bleidlais bost?

	Unrhyw un sydd wedi cofrestru i bleidleisio.

Os nad ydych wedi cofrestru eto, dylech wneud cais nawr. Gallwch gyflwyno cais am bleidlais bost ynghyd â'ch cais i gofrestru.

Gallwch wneud cais ar-lein am bleidlais bost: https://www.gov.uk/gwneud-cais-pleidlais-drwyr-post

Neu gallwch lawrlwytho ffurflenni pleidlais bost o https://www.electoralcommission.org.uk/cy/pleidleisio-ac-etholiadau neu eu cael gan y swyddfa etholiadau.

Bellach mae'n rhaid i chi ddarparu eich rhif Yswiriant Gwladol, yn ogystal â'ch dyddiad geni a'ch llofnod, wrth wneud cais am bleidlais bost.
Rhaid dychwelyd unrhyw ffurflenni cais papur i'ch swyddfa etholiadau leol.

Os gofynnant gwestiynau manwl, cyfeiriwch hwy at y swyddfa etholiadau os oes angen.

Os dymunant, rhowch y cyfeiriad a'r manylion cyswllt a ddarparwyd i chi neu sydd ar gael yn https://www.electoralcommission.org.uk/cy/pleidleisio-ac-etholiadau.


	Beth yw'r dyddiad cau ar gyfer gwneud cais am bleidlais bost ar gyfer yr etholiad sydd ar ddod ar 6 Mai 2027?

	Rhaid i'ch cais i bleidleisio drwy'r post gael ei dderbyn erbyn 5pm ar 20 Ebrill 2027.

Os nad ydych wedi cofrestru eto, y dyddiad cau i wneud cais i bleidleisio drwy'r post yw 5pm ar 20 Ebrill o hyd, ond rhaid i'ch cais i gofrestru i bleidleisio fod wedi cyrraedd y swyddog cofrestru erbyn 19 Ebrill 2027.

Cyfeiriwch at “Pwy all wneud cais am bleidlais bost?” uchod.


	Os bydd rhywun yn ffonio ar ôl y dyddiad cau - h.y. ar ôl 5pm ar 20 Ebrill 2027
	Rydych wedi methu'r dyddiad cau ar gyfer gwneud cais am bleidlais bost ar gyfer yr etholiad ar 6 Mai 2027.

Gallwch wneud cais i bleidleisio drwy ddirprwy hyd at 5pm ar 27 Ebrill 2027 os na allwch fynd i'r orsaf bleidleisio. Bydd angen i chi nodi'r rheswm pam na allwch fynd i'r orsaf bleidleisio ar y ffurflen.

Gallwch lawrlwytho ffurflen bapur o https://www.electoralcommission.org.uk/cy/pleidleisio-ac-etholiadau/ffyrdd-i-bleidleisio/gwneud-cais-i-bleidleisio-drwy-ddirprwy

Os oes ganddynt gwestiynau manwl, cyfeiriwch hwy at y tîm etholiadau os oes angen.

Os dymunwch, gallwch wneud cais am bleidlais bost yn awr ar gyfer etholiadau neu refferenda yn y dyfodol.

Gweler “Pwy all wneud cais am bleidlais bost?” uchod.


	Nid wyf wedi derbyn fy mhapur pleidleisio drwy'r post eto.
	Rhaid i Swyddogion Canlyniadau ddosbarthu pleidleisiau post cyn gynted â phosibl, ond ni allant wneud hynny nes bod y broses enwebu wedi cau a'r papurau pleidleisio wedi'u cynhyrchu. Fodd bynnag, bydd y dyddiadau dosbarthu yn amrywio.

[Mewnosodwch unrhyw wybodaeth leol sydd gennych am yr amserlenni ar gyfer dosbarthu pecynnau pleidleisiau post.]

Os gwnaethoch gais mewn pryd i gael eich cynnwys yn y fersiwn ddiweddaraf o'r gofrestr ar 1 Ebrill, bydd eich pleidlais bost yn debygol o fod yn rhan o'r swp cyntaf o bleidleisiau post a anfonwyd a dylech ei derbyn erbyn [tua pythefnos cyn yr etholiad / nodwch y dyddiad os yw'n hysbys].

Fel arall, cewch eich ychwanegu at un o'r fersiynau amrywiol diweddarach o'r gofrestr a gyhoeddir drwy gydol cyfnod yr etholiad. Byddwn yn anfon pleidlais drwy'r post atoch cyn gynted ag y cewch eich ychwanegu at y gofrestr drwy un o'r fersiynau diweddarach hynny. 

Os na fydd wedi cyrraedd erbyn 29 Ebrill 2027 neu os ydych wedi ei cholli, gallwch gael papur pleidleisio newydd yn ei lle gan eich swyddfa etholiadau leol o 29 Ebrill ymlaen, hyd at 5pm ar y diwrnod pleidleisio. Bydd angen i chi ddangos prawf adnabod.

Os ydych wedi difetha eich papur pleidleisio neu eich datganiad pleidleisio drwy'r post, gallwch gael un newydd hyd at 5pm ar y diwrnod pleidleisio. Peidiwch â dinistrio na thaflu eich papurau pleidleisio drwy'r post. Bydd angen i chi eu dychwelyd cyn y gallwch gael rhai newydd.
Os oes ganddynt gwestiynau mwy manwl neu gwestiynau am ddyddiadau penodol, cyfeiriwch hwy at y swyddfa etholiadau.

I gael rhagor o wybodaeth am sut i wneud cais am becyn pleidleisio post newydd yn lle un sydd wedi'i ddifetha neu ei golli, cyfeiriwch hwy at y swyddfa etholiadau.


	Dros ba gyfnod y bydd fy mhleidlais bost yn para?
	Gallwch wneud cais am bleidlais bost ar gyfer etholiad neu refferendwm penodol, am gyfnod penodol, neu am uchafswm o dair blynedd. Bydd y bleidlais bost yn parhau'n ddilys nes i chi ei chanslo neu symud tŷ.

Cyfrifir yr uchafswm cyfnod drwy gyfeirio at 31 Ionawr y drydedd flwyddyn ar ôl i'ch cais gael ei gymeradwyo.

Bydd y Swyddog Cofrestru Etholiadol yn ysgrifennu atoch i roi gwybod i chi pryd y daw eich pleidlais bost i ben er mwyn ichi allu gwneud cais eto.

Gallwch gysylltu â'r swyddfa etholiadau os oes angen i chi wybod yn union pryd y bydd eich pleidlais bost yn dod i ben.

Os oes angen rhagor o wybodaeth arnynt, cyfeiriwch hwy at y swyddfa etholiadau.


	Sut mae'r datganiad pleidleisio drwy'r post yn gweithio?

	Bydd y ddogfen hon yn cyrraedd yn eich pecyn pleidleisio drwy'r post ynghyd â'ch papur pleidleisio. Rhaid ei chwblhau neu ni fydd eich pleidlais yn cyfrif.

Bydd angen i chi roi eich llofnod a'ch dyddiad geni. Caiff hyn ei wirio yn erbyn y llofnod a'r dyddiad geni y gwnaethoch eu rhoi'n flaenorol i'r Swyddfa Cofrestru Etholiadol.

Rhoddir rhagor o gyfarwyddiadau manwl yn eich pecyn pleidleisio drwy'r post, neu gallwch gysylltu â'ch swyddfa etholiadau leol i gael rhagor o wybodaeth. 


	Pam mae angen i mi roi fy nyddiad geni a llofnod? Sut mae'n gyfrinachol?

	Pan fyddwch yn gwneud cais am bleidlais bost (neu bleidlais drwy ddirprwy) rhaid i chi roi eich dyddiad geni a'ch llofnod.

Pan fyddwch yn cael eich papur pleidleisio drwy'r post neu bapur pleidleisio, bydd datganiad ar wahân lle y gofynnir i chi roi'r un manylion. At ddibenion diogelwch y mae hyn a rhaid i'r manylion gyd-fynd â'r rhai y gwnaethoch eu rhoi yn flaenorol er mwyn i'ch pleidlais gael ei chyfrif. 

Fodd bynnag, gallwch fod yn holl sicr y caiff y datganiad ei wahanu oddi wrth y papur pleidleisio pan gaiff ei dderbyn. Bydd hyn yn digwydd cyn i amlen y papur pleidleisio sydd wedi'i selio gael ei hagor a'r bleidlais ei chyfrif. Bydd hyn yn sicrhau bod eich pleidlais yn gyfrinachol; ni fydd unrhyw un yn gallu cael gwybod sut y gwnaethoch bleidleisio.

Os hoffant drafod unrhyw agwedd ar ddiogelwch pleidleisiau post neu gael rhagor o wybodaeth am bwy sydd â'u manylion personol, cyfeiriwch hwy at y swyddfa etholiadau.


	Pa mor ddiogel yw pleidlais bost? / Unrhyw gwestiwn neu her ynghylch diogelwch y broses bleidleisio.
	Gall fod yn drosedd cwblhau pleidlais bost nad yw'n eiddo i chi (oni fydd pleidleisiwr wedi gofyn i chi am help i farcio ei bapur pleidleisio), neu fygylu pleidleiswyr. 

Os oes gennych dystiolaeth bod twyll etholiadol wedi digwydd dylech wneud y canlynol:
· Cysylltu â'r heddlu cyn gynted â phosibl gan ddefnyddio 101, nad yw'n rhif ar gyfer galwadau brys. Dylech fod yn barod i roi datganiad iddo ac ategu eich honiad.
· Os ydych yn poeni ynghylch rhoi eich enw i'r heddlu, gallwch hefyd roi gwybod am dwyll etholiadol yn ddienw drwy gysylltu â Taclo'r Tacle dros y ffôn ar 0800 555 111 neu ar-lein yn crimestoppers-uk.org 
Os ydych o'r farn y gall twyll etholiadol fod wedi'i gyflawni, dylech wneud y canlynol:
· I ddechrau, siaradwch â'r Swyddog Cofrestru Etholiadol neu'r Swyddog Canlyniadau ar gyfer eich ardal leol.
Efallai y byddant yn gallu egluro p'un a gyflawnwyd twyll etholiadol ai peidio, a gallant gyfeirio eich pryderon i'r heddlu os oes angen. Gall hefyd roi manylion swyddog cyswllt yr heddlu ar gyfer yr heddlu perthnasol fel y gallwch roi gwybod am yr honiad eich hun.


	Dewisais bleidlais bost ond nid wyf am ei phostio/rwy'n rhy hwyr i'w phostio
	Etholiadau'r Senedd ac etholiadau llywodraeth leol yng Nghymru

Gallwch fynd â'ch pleidlais bost i'r swyddfa etholiadau, neu gallwch ei dychwelyd ar y diwrnod pleidleisio i orsafoedd pleidleisio penodol yn yr ardal. Dylech sicrhau eich bod yn gwneud hyn cyn 10pm.

Ni allwch gael papur pleidleisio arall yn yr orsaf bleidleisio.

Cysylltwch â'ch swyddfa etholiadau leol i gael y cyfeiriad. Gall roi cyfeiriad eich gorsaf pleidleisio i chi neu'r gorsafoedd pleidleisio yn eich ardal lle y gallwch ddychwelyd eich pleidlais bost.

Etholiadau Senedd y DU ac etholiadau Comisiynwyr yr Heddlu a Throseddu yn unig

Mae cyfyngiadau ar bwy all gyflwyno pleidleisiau post mewn etholiadau Senedd y DU ac etholiadau Comisiynwyr yr Heddlu a Throseddu. Mae rhagor o wybodaeth ar gael ar ein gwefan: “Sut i bleidleisio drwy'r post”.


	Rwyf wedi cael fy mhleidlais bost ond nid wyf am bleidleisio drwy'r post. 
	Os yw hi cyn 5pm ar 20 Ebrill 2027: Gallwch newid eich dull pleidleisio ar gyfer yr etholiadau hyn os nad ydych wedi dychwelyd eich pleidlais bost eisoes. Bydd angen i chi gysylltu â'r swyddfa etholiadau.

Os yw hi ar ôl 5pm ar 20 Ebrill 2027: Mae'n rhy hwyr i ganslo eich pleidlais bost. Dim ond drwy'r post y byddwch yn gallu pleidleisio yn yr etholiad hwn. Gallwch ganslo eich pleidlais bost ar gyfer etholiadau yn y dyfodol drwy gysylltu â'r swyddfa etholiadau.

Gallwch gwblhau eich pleidlais bost ar gyfer yr etholiad hwn a mynd â hi i orsafoedd pleidleisio penodol yn yr ardal ar y diwrnod pleidleisio, neu ei chyflwyno yn y swyddfa etholiadau. Dylech sicrhau eich bod yn gwneud hyn cyn 10pm ar y diwrnod pleidleisio.

Cysylltwch â'ch swyddfa etholiadau leol i gael y cyfeiriad. Gall roi cyfeiriad eich gorsaf pleidleisio i chi neu'r gorsafoedd pleidleisio yn eich ardal lle y gallwch ddychwelyd eich pleidlais bost.

Gallwch newid eich trefniadau pleidleisio ar gyfer etholiadau yn y dyfodol drwy gysylltu â'r swyddfa etholiadau.

Rhowch fanylion cyswllt y swyddfa etholiadau os oes angen.


	Pwy all wneud cais am bleidlais drwy ddirprwy? 
	Gall unrhyw un sydd wedi cofrestru i bleidleisio wneud cais i bleidleisio drwy ddirprwy.
· Rhaid i'ch dirprwy dewisol (h.y. yr unigolyn sy'n pleidleisio ar eich rhan) hefyd fod wedi cofrestru i bleidleisio.

· Os nad ydych chi na'ch dirprwy eisoes wedi cofrestru, dylech wneud cais nawr. Gallwch gyflwyno cais am bleidlais drwy ddirprwy ynghyd â'ch cais i gofrestru.

· Nid oes rhaid i'ch dirprwy fod wedi'i gofrestru i bleidleisio yn yr un ardal â chi.

· Gall eich dirprwy wneud cais i gael eich pleidlais fel pleidlais bost os na all fynd i'r orsaf bleidleisio.

I bleidleisio drwy ddirprwy, rhaid bod gennych reswm - e.e. byddwch i ffwrdd ar eich gwyliau, byddwch i ffwrdd ar fusnes.
Gallwch ddewis gwneud cais am bleidlais drwy ddirprwy ar gyfer etholiad penodol, math penodol o etholiad, neu ar gyfer pob etholiad y mae gennych hawl i bleidleisio ynddo.
Mae'n bosibl y bydd angen i rywun ardystio eich cais, yn dibynnu ar y math o bleidlais drwy ddirprwy y mae ei hangen arnoch.
Mae rhagor o wybodaeth am y gwahanol fathau o bleidlais drwy ddirprwy ar gael yn: https://www.electoralcommission.org.uk/cy/pleidleisio-ac-etholiadau/ffyrdd-i-bleidleisio/gwneud-cais-i-bleidleisio-drwy-ddirprwy
Gallwch wneud cais ar-lein am rai mathau o bleidlais drwy ddirprwy yn: https://www.gov.uk/gwneud-cais-pleidlais-drwy-ddirprwy
Neu gallwch lawrlwytho ffurflen o https://www.electoralcommission.org.uk/cy/pleidleisio-ac-etholiadau/ffyrdd-i-bleidleisio/gwneud-cais-i-bleidleisio-drwy-ddirprwy, neu gael un gan y swyddfa etholiadau.
Bydd angen i chi roi eich dyddiad geni, eich rhif Yswiriant Gwladol a'ch llofnod ar eich cais er mwyn galluogi'r broses o ddilysu eich hunaniaeth.
Cysylltwch â'ch swyddfa etholiadau leol i gael rhagor o wybodaeth a ffurflen gais.

	Cyfyngiadau ar nifer y bobl y gall dirprwy weithredu ar eu rhan
	Etholiadau'r Senedd ac etholiadau llywodraeth leol yn unig.

Mae'n drosedd pleidleisio ar ran mwy na dau berson nad ydynt yn berthnasau agos.

Etholiadau Comisiynwyr yr Heddlu a Throseddu ac etholiadau Senedd y DU yn unig.

Mae'n drosedd:
· i berson benodi'n fwriadol ddirprwy sydd eisoes yn gweithredu fel dirprwy i ddau etholwr domestig neu fwy
· i berson sydd wedi'i gofrestru fel etholwr tramor neu bleidleisiwr gwasanaeth benodi'n fwriadol ddirprwy sydd eisoes yn gweithredu fel dirprwy i bedwar etholwr neu fwy (ac ni chaiff mwy na dau o'r etholwyr hynny fod yn etholwyr domestig)

Etholwyr domestig yw etholwyr nad ydynt yn bleidleiswyr gwasanaeth nac yn etholwyr tramor.


	Beth yw'r dyddiad cau ar gyfer gwneud cais am bleidlais drwy ddirprwy?














	Os ydych yn diwygio pleidlais drwy ddirprwy sy'n bodoli eisoes neu'n newid o bleidlais bost i bleidlais drwy ddirprwy, rhaid i chi ddychwelyd eich cais erbyn 5pm ar 20 Ebrill 2027.

Os oes angen i'ch dirprwy gael eich pleidlais ar ffurf pleidlais bost, bydd angen i chi gyflwyno'r cais am bleidlais drwy ddirprwy a'i gais ef am bleidlais bost drwy ddirprwy erbyn 5pm ar 20 Ebrill 2027. Bydd y swyddfa etholiadau yn gallu darparu ffurflen gais at y diben hwn.

Rhaid derbyn ceisiadau newydd am bleidlais drwy ddirprwy (lle roeddech yn bwriadu pleidleisio mewn gorsaf bleidleisio yn wreiddiol) erbyn 5pm ar 27 Ebrill 2027.

Os nad ydych wedi cofrestru eto, y dyddiad cau i wneud cais i bleidleisio drwy ddirprwy yw 5pm ar 27 Ebrill 2027 o hyd, ond rhaid i'ch cais i gofrestru i bleidleisio fod wedi cyrraedd y Swyddog Cofrestru Etholiadol erbyn 19 Ebrill 2027.

Os yw’r dyddiad cau wedi mynd heibio, efallai y gallwch wneud cais am bleidlais drwy ddirprwy mewn argyfwng (gweler isod).

Cyfeiriwch at y swyddfa etholiadau os oes angen.



	Beth os ydwyf wedi colli’r dyddiad cau ar gyfer gwneud cais am bleidlais drwy ddirprwy?

	Efallai y gallwch wneud cais am bleidlais drwy ddirprwy mewn argyfwng. 

Os digwyddodd yr argyfwng ar ôl 5pm ar 27 Ebrill, gallwch wneud cais i bleidleisio drwy ddirprwy oherwydd rhesymau meddygol neu os cewch eich galw i ffwrdd i weithio yn annisgwyl. 

Gallwch wneud cais i bleidleisio drwy ddirprwy mewn argyfwng hyd at 5pm ar y diwrnod pleidleisio.

I drafod ceisiadau am bleidlais drwy ddirprwy mewn argyfwng, cyfeiriwch hwy at y swyddfa etholiadau.

	Rwyf wedi cael fy mhenodi fel dirprwy ar gyfer rhywun ac ni wn sut mae'n gweithio.
	Mae'n syml pleidleisio fel dirprwy rhywun. Rydych yn pleidleisio fel unrhyw etholwr arall.
 
Dylech ofyn i'r unigolyn sydd wedi eich penodi fel ei ddirprwy dros bwy neu ba blaid y mae am bleidleisio. 

Anfonir cerdyn pleidleisio dirprwy atoch sy'n cynnwys manylion lle y dylech fynd i bleidleisio. Bydd hyn yn agos at gartref yr unigolyn sydd wedi eich penodi.

Os na allwch fynd i'r orsaf bleidleisio, gallwch bleidleisio fel dirprwy drwy'r post, ond rhaid i chi wneud cais erbyn 5pm ar 20 Ebrill 2027.

Os byddwch yn mynd i'r orsaf bleidleisio, dywedwch wrth y staff yno eich bod yn pleidleisio fel dirprwy a byddant yn dweud wrthych beth i'w wneud. 

Cofiwch fynd â'ch cerdyn pleidleisio dirprwy gyda chi - er nad oes ei angen arnoch i bleidleisio, bydd hyn yn cyflymu'r broses.

Ar gyfer etholiadau Comisiynwyr yr Heddlu a Throseddu ac etholiadau Senedd y DU yn unig

Cofiwch ddod â'ch ID ffotograffig gyda chi, gan y bydd ei angen arnoch er mwyn pleidleisio ar ran y person sydd wedi eich penodi'n ddirprwy iddo.

Mae cyfyngiadau ar nifer y bobl y gall dirprwy weithredu ar eu rhan. Gweler “Cyfyngiadau ar nifer y bobl y gall dirprwy weithredu ar eu rhan” am ragor o fanylion.


Os hoffant drafod hyn ymhellach, cyfeiriwch hwy at y swyddfa etholiadau.



	Ni allaf lofnodi neu ni allaf lofnodi mewn modd cyson
	Mae system arbennig ar gael os na allwch lofnodi neu na allwch lofnodi mewn modd cyson.

Bydd angen i chi gwblhau ffurflen gais arbennig sydd ar gael gan y swyddog cofrestru etholiadol.

Cyfeiriwch at y swyddfa etholiadau.

	Mater/cwestiwn

	Ateb

	A all dinasyddion Prydeinig sy'n byw dramor bleidleisio?
	Nid yw dinasyddion Prydeinig sy'n byw dramor yn gymwys i bleidleisio mewn etholiadau'r Senedd, etholiadau llywodraeth leol nac etholiadau Comisiynwyr yr Heddlu a Throseddu.

Mae rhagor o wybodaeth ar gael yn: 
https://www.electoralcommission.org.uk/cy/pleidleisio-ac-etholiadau/pwy-syn-gallu-pleidleisio/pleidleisio-os-ydych-yn-byw-dramor

Etholiadau Senedd y DU yn unig

Os ydych yn ddinesydd Prydeinig (gan gynnwys dinasyddion Gwyddelig cymwys a dinasyddion Dibyniaethau'r Goron) sy'n byw dramor, gallwch gofrestru fel etholwr tramor os ydych:

· yn berson a oedd wedi'i gofrestru'n flaenorol i bleidleisio yn y DU, naill ai cyn i chi adael y DU neu fel etholwr tramor; neu
· yn berson a oedd yn byw yn y DU yn flaenorol (gan gynnwys y rhai a adawodd y DU cyn eu bod yn ddigon hen i gofrestru i bleidleisio).

Rhaid i chi wneud cais i gofrestru fel etholwr tramor mewn perthynas â'r cyfeiriad lle'r oeddech wedi'ch cofrestru ddiwethaf i bleidleisio yn y DU neu, os nad ydych erioed wedi'ch cofrestru, y cyfeiriad diwethaf lle'r oeddech yn byw yn y DU.

Gallwch gofrestru i bleidleisio ar-lein yn https://www.gov.uk/cofrestru-i-bleidleisio neu lawrlwytho ffurflen bapur.

Gall pleidleiswyr gwasanaeth a gweision y Goron sydd wedi'u lleoli dramor bleidleisio ym mhob etholiad (gweler yr adran nesaf).

Cyfeiriwch hwy at https://www.electoralcommission.org.uk/cy/pleidleisio-ac-etholiadau neu at y swyddfa etholiadau i gael rhagor o wybodaeth.

Pleidleiswyr gwasanaeth a Gweision y Goron
	Mater/cwestiwn

	Ateb

	Rwyf yn y Lluoedd Arfog (y fyddin, y llynges neu'r awyrlu) ac yn gweithio dramor. Sut y gallaf gofrestru i bleidleisio?

	Gallwch gofrestru yn y cyfeiriad yn y DU lle y byddech yn byw pe na baech yn gweithio dramor, neu mewn cyfeiriad lle rydych wedi byw yn y gorffennol.

Gall aelodau gwasanaeth sy'n gweithio dramor a'u gwŷr neu wragedd neu bartneriaid sifil sydd gyda nhw wneud cais i gofrestru i bleidleisio ar-lein yn https://www.gov.uk/cofrestru-bleidleisio-lluoedd-arfog.

NEU
drwy ddefnyddio ffurflen datganiad gwasanaeth a'i hanfon i'r swyddfa etholiadau ar gyfer yr ardal lle mae am gofrestru.

· Gellir gwneud ceisiadau i gofrestru fel pleidleisiwr gwasanaeth ar-lein yn https://www.gov.uk/cofrestru-bleidleisio-lluoedd-arfog.

· Rhowch fanylion cyswllt. Mae rhagor o wybodaeth ar gael yn www.electoralcommission.org.uk/cy/pleidleisio-ac-etholiadau.

· Gellir lawrlwytho ffurflen gofrestru pleidleisiwr gwasanaeth o https://www.gov.uk/cofrestru-i-bleidleisio.
 
· Atgoffwch hwy o'r dyddiad cau, sef 19 Ebrill 2027, ond anogwch hwy i wneud cais cyn gynted â phosibl.


	Rwyf yn y Lluoedd Arfog ac yn byw yn y DU. Sut y gallaf gofrestru i bleidleisio?

	Mae gan aelodau gwasanaeth a'u gwŷr neu wragedd neu bartneriaid sifil yr opsiwn i wneud datganiad gwasanaeth (fel uchod), neu gallant ddewis cofrestru i bleidleisio yn y ffordd draddodiadol (fel y disgrifir yn yr adran ar gofrestru)

· Rhowch fanylion cyswllt. Mae rhagor o wybodaeth ar gael yn www.electoralcommission.org.uk/cy/pleidleisio-ac-etholiadau.

· Gellir gwneud ceisiadau i gofrestru fel pleidleisiwr gwasanaeth ar-lein yn https://www.gov.uk/cofrestru-bleidleisio-lluoedd-arfog.

· Atgoffwch hwy o'r dyddiad cau, sef 19 Ebrill 2027, ond anogwch hwy i wneud cais cyn gynted â phosibl.


	Rwy'n bleidleisiwr gwasanaeth. Pa ddulliau o bleidleisio sydd ar gael i mi?

	Gall pleidleiswyr gwasanaeth a'u gwŷr neu wragedd neu bartneriaid sifil bleidleisio yn bersonol yn eu gorsaf bleidleisio neu gallant ddewis pleidleisio drwy'r post neu drwy ddirprwy.

Fel arfer, caiff pleidleisiau post a anfonir at y rhai sydd wedi cofrestru dramor eu blaenoriaethu a'u hanfon gyntaf er mwyn caniatáu cymaint o amser â phosibl iddynt eich cyrraedd a chael eu cwblhau a'u dychwelyd cyn diwedd y cyfnod pleidleisio.

Fodd bynnag, os ydych yn byw neu’n gweithio dramor, efallai y byddai'n well gennych benodi dirprwy i bleidleisio ar eich rhan, oherwydd mewn rhai achosion efallai na fydd digon o amser i'ch pleidlais bost eich cyrraedd ac i chi ei dychwelyd cyn i'r cyfnod pleidleisio ddod i ben.

Gallwch wneud cais ar-lein am bleidlais bost yn https://www.gov.uk/gwneud-cais-pleidlais-drwyr-post

Gallwch wneud cais ar-lein am bleidlais drwy ddirprwy yn https://www.gov.uk/gwneud-cais-pleidlais-drwy-ddirprwy neu gallwch wneud cais drwy ddefnyddio ffurflen gais bapur sydd ar gael yn https://www.gov.uk/government/collections/proxy-voting-application-forms 

· Cyfeiriwch hwy at wefan https://www.gov.uk/cofrestru-i-bleidleisio lle gellir lawrlwytho ffurflenni pleidleisiwr gwasanaeth.

· Atgoffwch hwy o'r dyddiad cau, sef 5pm ar 20 Ebrill 2027, ar gyfer derbyn ceisiadau am bleidlais bost, a'r dyddiad cau ar gyfer gwneud cais am bleidlais drwy ddirprwy newydd, sef 5pm ar 27 Ebrill 2027.

· Os oes ganddynt bleidlais drwy ddirprwy eisoes ond eu bod am ei newid, rhaid iddynt wneud hynny erbyn 5pm ar 20 Ebrill 2027.


	Rwy'n gweithio yn un o lysgenadaethau'r DU / ar gyfer yr UE / ar gyfer y CU, ac rwyf wedi fy lleoli dramor. Sut y gallaf gofrestru i bleidleisio?

	Os ydych yn gweithio y tu allan i'r DU fel un o Weision y Goron neu fel un o gyflogeion y British Council, gallwch gofrestru i bleidleisio o hyd. Gallwch hefyd gofrestru os ydych yn bartner sifil neu'n briod ag un o Weision y Goron neu un o gyflogeion y British Council a'ch bod gyda hwy yn ystod eu cyflogaeth dramor.

Os ydych wedi cael eich cyflogi gan yr UE, y CU neu unrhyw sefydliad arall nad yw'n gwasanaethu'r Goron yn uniongyrchol, ni allwch gofrestru fel un o Weision y Goron.
 
Gall Gweision y Goron a chyflogeion y British Council wneud cais i gofrestru i bleidleisio ar-lein yn https://www.gov.uk/cofrestru-bleidleisio-gweision-goron-chyflogeion-british-council.

NEU
drwy gwblhau ffurflen gofrestru Gweision y Goron, sydd ar gael i'w lawrlwytho o https://www.gov.uk/cofrestru-i-bleidleisio.

Dim ond gweision y Goron/cyflogeion y British Council a'u gwŷr neu eu gwragedd/partneriaid sifil a all gofrestru yn y ffordd hon.

Atgoffwch hwy o'r dyddiad cau ar gyfer cofrestru, sef 19 Ebrill 2027, ond anogwch hwy i wneud cais cyn gynted â phosibl.

Rhowch fanylion cyswllt y swyddfa etholiadau os oes angen rhagor o wybodaeth arnynt.


	Rwy'n un o Weision y Goron, pa ddulliau o bleidleisio sydd ar gael i mi?

	Gall pleidleiswyr sy'n weision y Goron a'u priod neu bartneriaid sifil bleidleisio'n bersonol yn eu gorsaf bleidleisio, neu gallant ddewis pleidleisio drwy'r post neu drwy ddirprwy.

Fel arfer, caiff pleidleisiau post a anfonir at y rhai sydd wedi’u cofrestru dramor eu blaenoriaethu a'u hanfon i ddechrau er mwyn sicrhau cymaint o amser â phosibl iddynt eich cyrraedd a chael eu cwblhau a'u dychwelyd cyn diwedd y cyfnod pleidleisio.

Fodd bynnag, os ydych yn byw neu'n gweithio dramor, efallai y byddai'n well gennych benodi dirprwy i bleidleisio ar eich rhan, oherwydd mewn rhai achosion efallai na fydd digon o amser i'ch pleidlais bost eich cyrraedd ac i chi ei dychwelyd cyn i'r cyfnod pleidleisio ddod i ben.

Gallwch wneud cais ar-lein am bleidlais bost yn https://www.gov.uk/gwneud-cais-pleidlais-drwyr-post

Gallwch wneud cais ar-lein am bleidlais drwy ddirprwy yn https://www.gov.uk/gwneud-cais-pleidlais-drwy-ddirprwy neu gallwch wneud cais drwy ddefnyddio ffurflen gais bapur sydd ar gael yn https://www.gov.uk/cofrestru-bleidleisio-gweision-goron-chyflogeion-british-council

•	Atgoffwch hwy o’r dyddiad cau am 5pm ar 20 Ebrill 2027 ar gyfer derbyn ceisiadau am bleidleisio drwy’r post, a’r dyddiad cau am 5pm ar 27 Ebrill 2027 ar gyfer gwneud cais am bleidlais drwy ddirprwy newydd.

•	Os oes ganddynt drefniant i bleidleisio drwy ddirprwy eisoes ond eu bod am ei newid, rhaid iddynt wneud hynny erbyn 5pm ar 20 Ebrill 2027.

Darparwch fanylion cyswllt y swyddfa etholiadau i gael rhagor o wybodaeth.

Materion yn ymwneud â mynediad
	Mater/cwestiwn

	Ateb

	Pa ddarpariaeth a geir ar gyfer pobl anabl?
	Ceir opsiynau gwahanol ar gyfer bwrw eich pleidlais:
- mewn gorsaf bleidleisio
- drwy'r post 
- drwy benodi dirprwy i bleidleisio ar eich rhan.

Bydd y rhan fwyaf o orsafoedd pleidleisio yn gwbl hygyrch. Dylai'r staff gael hyfforddiant a dylid sicrhau bod cyfarpar ar gael iddynt er mwyn helpu etholwyr anabl i bleidleisio yn annibynnol neu gyda chymorth staff yr orsaf bleidleisio.

Gall etholwyr anabl hefyd ddod â chydymaith gyda hwy i'w helpu i bleidleisio yn yr orsaf bleidleisio.

Os oes gan y sawl sy'n cysylltu unrhyw anghenion neu ofynion mynediad penodol, dylai siarad â'r swyddfa etholiadau, a fydd yn gallu rhoi gwybod iddo am y trefniadau hygyrchedd a'r cyfarpar sydd ar gael yn ei orsaf bleidleisio, yn ogystal ag ystyried ceisiadau am unrhyw gyfarpar arall y gallai fod ei angen ar yr etholwr.

Bydd gwybodaeth am hygyrchedd pob gorsaf bleidleisio hefyd ar gael ar blatfform gwybodaeth etholiadau Cymru: https://bwrwpleidlais.cymru/

Ar gyfer etholiadau'r Senedd ac etholiadau llywodraeth leol yng Nghymru

Gall etholwyr anabl ddod â chydymaith 16 oed neu hŷn, nad yw wedi cynorthwyo mwy nag un etholwr anabl arall i bleidleisio yn yr etholiad, i'w helpu i bleidleisio yn yr orsaf bleidleisio. Fel arall, gallant ofyn i'r swyddog llywyddu yn yr orsaf bleidleisio am gymorth.

Ar gyfer etholiadau Senedd y DU ac etholiadau Comisiynwyr yr Heddlu a Throseddu

Gall etholwyr anabl ddod â chydymaith 18 oed neu hŷn, nad yw wedi cynorthwyo mwy nag un etholwr anabl arall i bleidleisio yn yr etholiad, i'w helpu i bleidleisio yn yr orsaf bleidleisio. Fel arall, gallant ofyn i'r swyddog llywyddu yn yr orsaf bleidleisio am gymorth.


	Pa ddarpariaethau a wneir ar gyfer pleidleiswyr dall neu â nam ar eu golwg?
	Mae templedi pleidleisio cyffyrddadwy a fersiynau print bras o bapurau pleidleisio y gellir eu defnyddio at ddibenion cyfeirio ar gael ym mhob gorsaf bleidleisio.

Gallwch fynd â chydymaith gyda chi (perthynas agos neu etholwr sy'n gymwys i bleidleisio) i'ch helpu, neu gallwch ofyn am help gan y swyddog llywyddu yn yr orsaf bleidleisio. 

Os oes gan y sawl sy'n cysylltu unrhyw anghenion neu ofynion mynediad penodol, dylai siarad â'r swyddfa etholiadau, a fydd yn gallu rhoi gwybod iddo am y trefniadau hygyrchedd a'r cyfarpar sydd ar gael yn ei orsaf bleidleisio, yn ogystal ag ystyried ceisiadau am unrhyw gyfarpar arall y gallai fod ei angen ar yr etholwr.

Bydd gwybodaeth am hygyrchedd pob gorsaf bleidleisio hefyd ar gael ar blatfform gwybodaeth etholiadau Cymru: https://bwrwpleidlais.cymru/

Ar gyfer etholiadau'r Senedd ac etholiadau llywodraeth leol yng Nghymru

Gall etholwyr anabl ddod â chydymaith 16 oed neu hŷn, nad yw wedi cynorthwyo mwy nag un etholwr anabl arall i bleidleisio yn yr etholiad, i'w helpu i bleidleisio yn yr orsaf bleidleisio. Fel arall, gallant ofyn i'r swyddog llywyddu yn yr orsaf bleidleisio am gymorth.

Ar gyfer etholiadau Senedd y DU ac etholiadau Comisiynwyr yr Heddlu a Throseddu

Gall etholwyr anabl ddod â chydymaith 18 oed neu hŷn, nad yw wedi cynorthwyo mwy nag un etholwr anabl arall i bleidleisio yn yr etholiad, i'w helpu i bleidleisio yn yr orsaf bleidleisio. Fel arall, gallant ofyn i'r swyddog llywyddu yn yr orsaf bleidleisio am gymorth.


	Pa ddarpariaeth a geir ar gyfer pobl nad ydynt yn siarad Cymraeg neu Saesneg?
	Ni ellir argraffu papurau pleidleisio mewn ieithoedd heblaw am Gymraeg a Saesneg yng Nghymru.

Fodd bynnag, efallai y bydd nodiadau canllaw ar gael mewn ieithoedd eraill. Gall y rhain fod ar gael yn yr orsaf bleidleisio.

Gallech hefyd esbonio bod y ffurflen gofrestru ar gael mewn nifer o ieithoedd gwahanol gan y Comisiwn Etholiadol.

Gallwch eu hargraffu o wefan y Comisiwn yn https://www.electoralcommission.org.uk/cy/ffurflenni-a-llythyrau-cofrestru

Os dymunant, rhowch fanylion cyswllt y swyddfa etholiadau.


	Pa ddarpariaeth a geir ar gyfer defnyddwyr cadair olwyn?
	Mae pob gorsaf bleidleisio yn wahanol, ond mae'r rhan fwyaf yn hygyrch i bob pleidleisiwr. Gallwch gael rhagor o wybodaeth am eich gorsaf bleidleisio gan y swyddfa etholiadau.

Bydd gwybodaeth am hygyrchedd pob gorsaf bleidleisio hefyd ar gael ar blatfform gwybodaeth etholiadau Cymru: https://bwrwpleidlais.cymru/


	Beth am faterion yn ymwneud â mynediad ar gyfer pleidleiswyr drwy'r post?

	Gallaf roi manylion cyswllt y swyddfa etholiadau i chi, a all drafod hyn gyda chi.

Y Comisiwn Etholiadol
	Mater/cwestiwn
	Ateb

	Beth yw'r Comisiwn Etholiadol?
	Corff annibynnol, nad yw'n rhan o'r llywodraeth, sy'n rheoleiddio cyllid pleidiau ac etholiadau ac yn pennu safonau ar gyfer etholiadau a phrosesau cofrestru etholiadol a gaiff eu cynnal yn dda. 

· Os hoffant gael rhagor o wybodaeth, cyfeiriwch hwy at https://www.electoralcommission.org.uk neu ffoniwch 0800 3 280 280.

Rhestr o wledydd y Gymanwlad, Tiriogaethau Tramor Prydain, ac aelod-wladwriaethau'r Undeb Ewropeaidd

	Antigwa a Barbwda
	India
	Seychelles

	Awstralia
	Jamaica
	Sierra Leone

	Bangladesh
	Kiribati
	Simbabwe

	Barbados
	Lesotho
	Singapore

	Belise
	Malawi
	Sri Lanca

	Botswana
	Maldives
	St Lucia

	Brunei Darussalam
	Maleisia
	St Vincent ac Ynysoedd y Grenadine

	Camerŵn
	Malta*
	Swaziland

	Canada
	Mawrisiws
	Teyrnas Eswatini

	Cenia
	Mozambique
	Tonga

	Cyprus*
	Namibia
	Trinidad a Thobago

	De Affrica
	Nawrw
	Twfalw

	Dominica
	Nigeria
	Vanuatu

	Ffiji
	Pacistan
	Wganda

	Gaiana
	Papua New Guinea
	Y Bahamas

	Ghana
	Rwanda
	Y Deyrnas Unedig*

	Grenada
	Saint Kitts a Nevis
	Y Gambia**

	Grenadine
	Sambia
	Ynysoedd Solomon

	Gweriniaeth Cyprus*
	Samoa
	 

	Gweriniaeth Unedig Tansanïa
	Seland Newydd
	 




*Er eu bod hefyd yn aelod-wladwriaethau o'r UE, mae dinasyddion o'r DU yn Cyprus a Malta yn gymwys i gael eu cofrestru i bleidleisio mewn perthynas â phob etholiad a gynhelir yn y DU.

	Anguilla
	Tiriogaeth Brydeinig Cefnfor India

	Ardaloedd canolfannau milwrol sofran Akrotiri a Dhekelia ar Cyprus
	Ynysoedd Cayman

	Bermuda
	Ynysoedd De Georgia a De Sandwich

	Gibraltar
	Ynysoedd Falkland
Ynysoedd Pitcairn, Henderson, Ducie ac Oeno

	Montserrat
	

	St Helena, Ascension, a Tristan da Cunha
	Ynysoedd Turks a Caicos

	Tiriogaeth Antarctig Prydain
	Ynysoedd y Wyryf

